ɛeddan wussan mi id ruḥeɣ seg iwaḍiyen steqsayeɣ deg iman-iw dacu id lmeɛna n wayen waleɣ ?, ayen iyi srekben lxuf d tagnit -nni ur zmireɣ ara ad tettuɣ teqqim deg walleɣ-iw d tagnit-nni n yiwet n teqcict tbedd tsenned ɣer lḥiḍ n ugmir ,yiwet n teqcict tettru ulint ilefḍan telsa taqendurt yettwaxdamen s uẓeṭṭa n tcekkart, amegreḍ-is icudd ɣur-s ubelyun n leɣbar.yuẓa ɣur-s bab n tmezgida tenna-as tin itt yettrebbin :« ur teḥdiq ara »,tenna-as daɣen dakken tḍegger-asent i temdukal-is iɣallen-nni i ẓḍant ɣer texmijt swaya itt-ḥettment aten-id kkes dayen itt-yeǧǧan teččur lǧetta-ines d ilefḍan d wafrasen, rnu ɣer-s tečča tiɣrit armi yejreḥ weksum-is.